সিমন দ্য বোভোয়ার

সিমন লুসি এর্নেস্তিন মারি বেরত্রঁ দ্য বোভোয়ার (; ৯ই জানুয়ারি ১৯০৮ – ১৪ই এপ্রিল ১৯৮৬) যিনি সিমন দ্য বোভোয়ার নামে বেশি পরিচিত, ছিলেন একজন ফরাসি লেখিকা, বুদ্ধিজীবী, অস্তিত্ববাদী দার্শনিক, রাজনৈতিক-কর্মী, নারীবাদী ও সমাজতত্ত্ববিদ। যদিও তিনি নিজেকে দার্শনিক মনে করতেন না, তার নারীবাদী অস্তিত্ববাদ ও নারীবাদী তত্ত্বতে তাৎপর্যপূর্ণ প্রভাব ছিল। তিনি দর্শন, রাজনীতি ও সামাজিক বিষয়াবলির উপর রচনা, গ্রন্থ ও উপন্যাস এবং জীবনী ও আত্মজীবনী রচনা করেন। বর্তমানে তিনি সবচেয়ে বেশি পরিচিত তার অধিবিদ্যামূলক উপন্যাস শী কেইম টু স্টেই এবং দ্য ম্যান্ডারিন্স, এবং ১৯৪৯ সালে লেখা তার প্রবন্ধগ্রন্থ ল্য দোজিয়েম সেক্স-এর জন্য। শেষোক্ত গ্রন্থটিতে নারীর উপর নিপীড়নের বিশ্লেষণ করা হয়েছে এবং এটিকে নারীবাদের একটি অন্যতম ভিত্তিগ্রন্থ হিসেবে বিবেচনা করা হয়। সিমন সারাজীবন অবিবাহিত ছিলেন। ফরাসি দার্শনিক জঁ-পল সার্ত্র্‌ এবং মার্কিন লেখক নেলসন এ্যালগ্রেনের সঙ্গে তার প্রেম ও যৌনসম্পর্ক ছিল।

পরিবার
১৯০৮ এর ০৯ জানুয়ারী জন্ম নেন এই মহীয়সী নারী প্যারিসে, মঁৎপারনাসের কাফে দ ল রঁতঁদের ওপরে। বাবা জর্জে বেরত্রাঁ দ্য বোভোয়ার ছিলেন আইনজীবী যিনি একসময় অভিনেতা হতে চাইতেন, মা ফ্রাঁসোয়া ব্রাসেয়ো গৃহিণী যিনি ছিলেন একজন টাকাওয়ালা ব্যাংকারের সন্তান, এবং এই মহিলা খুবই ধার্মিক ছিলেন (ক্যাথলিক)। সিমোনের আরেকটি বোন ছিলো যার নাম হেলেন (১৯১০ - ২০০১)। দ্বিতীয় বিশ্বযুদ্ধের পর পরিবারের আর্থিক অবস্থা খারাপ হয়ে যায় সিমোনদের। এ সময় সিমোনের মা সে সহ হেলেনকে ধর্মবাদী বিদ্যালয়ে পাঠাতে চেয়েছিলেন। সিমোন ছোটবেলায় ব্যাপক ধর্মবাদী ছিলেন, তিনি অবশ্য ১৪ বছর বয়সে ধর্মের উপর বিশ্বাস হারান এবং সারা জীবন নাস্তিক থাকেন।

শিক্ষা
সিমোন ১৯২৫ সালে গণিত এবং দর্শনে ব্যাকালরেট পরীক্ষায় পাশ করেন, এরপর তিনি 'প্যারিস ক্যাথলিক বিশ্ববিদ্যালয়'তে গণিত নিয়ে পড়েন, এবং সাহিত্য ও ভাষা নিয়ে পড়েন অন্য একটি প্রতিষ্ঠানে। তিনি পরে সরবনে দর্শন নিয়ে পড়েন এবং ১৯২৯ সালে এ্যাগ্রিগেশন পাশ করেন।

প্রেম এবং যৌনতা

সিমোন জঁ-পল সার্ত্র এবং নেলসন এ্যালগ্রেন (মার্কিন লেখক) এর সঙ্গে প্রেম এবং যৌন সম্পর্ক করেছেন। তবে সার্ত্রের সঙ্গে তার সম্পর্ক ছিল ১৯৮০ পর্যন্ত (সার্ত্রের মৃত্যু পর্যন্ত) এবং এনার সঙ্গে সিমোন বিয়ে ছাড়াই একসাথে বসবাস করতেন, যদিও সবসময় নয়। এছাড়াও ক্লদ লাঁজমান নামের এক পুরুষের সঙ্গেও তিনি যৌনমিলন করেছেন। ক্লদ তাঁর (সিমোনের) চেয়ে বয়সে ছোটো ছিলেন।

দ্বিতীয় লিঙ্গ
দ্য সেকেন্ড সেক্স, প্রথম প্রকাশিত হয় ১৯৪৯ সালে ফরাসি ভাষায় Le Deuxième Sexe নামে, এটি অস্তিত্ববাদী মন্ত্র "অস্তিত্ব সারবস্তুর পূর্বে আসে"-কে নারীবাদী রূপ দেয়: "নারী হিসেবে জন্ম নেওয়া হয় না, বরং নারী হয়ে ওঠা হয়" (ফরাসি: "On ne naît pas femme, on le devient")। এই বিখ্যাত উক্তির মাধ্যমে বোভোয়ার প্রথমবারের মতো যে লিঙ্গ-জেন্ডার পার্থক্যকে সংজ্ঞায়িত করেন, তা হলো— জৈবিক লিঙ্গ সামাজিক ও ঐতিহাসিকভাবে নির্মিত জেন্ডার ও তার সংশ্লিষ্ট স্টেরিওটাইপের মধ্যে বিভেদ। বোভোয়ার যুক্তি দেন যে "নারীর নিপীড়নের মৌলিক উৎস হলো নারীত্বের ঐতিহাসিক ও সামাজিক নির্মাণ, যা একে 'অপর' (Other) হিসেবে প্রতিষ্ঠিত করেছে।"

রচনাবলী 
 শী কেইম টু স্টেই, (১৯৪৩)
 Pyrrhus et Cinéas, (১৯৪৪)
 অন্যদের রক্ত, (১৯৪৫)
 কে মরবে?, (১৯৪৫)
 সকল মানুষই মরণশীল, (১৯৪৬)
 দ্ব্যার্থবোধকতার নীতিশাস্ত্র, (১৯৪৭)
 ল্য দোজিয়েম সেক্স, (১৯৪৯)
 আমেরিকায় দিনের পর দিন, (১৯৫৪)
 দ্য ম্যান্ডারিন্স, (১৯৫৪)
 Must We Burn Sade?, (১৯৫৫)
 The Long March, (১৯৫৭)
 Memoirs of a Dutiful Daughter, (১৯৫৮)
 The Prime of Life, (১৯৬০)
 A Very Easy Death, (১৯৬৪)
 Les Belles Images, (১৯৬৬)
 The Woman Destroyed, (১৯৬৭)
 The Coming of Age, (১৯৭০)
 All Said and Done, (১৯৭২)
 When Things of the Spirit Come First, (১৯৭৯)
 Adieux: A Farewell to Sartre, (১৯৮১)
 Letters to Sartre, (১৯৯০)
 A Transatlantic Love Affair: Letters to Nelson Algren, (১৯৯৮)

অনুবাদ 
 Patrick O'Brian was de Beauvoir's principal English translator, until he attained commercial success as a novelist.
 Philosophical Writings (Urbana : University of Illinois Press, 2004, edited by Margeret A. Simons et. al.) contains a selection of essays by de Beauvoir translated for the first time into English. Among those are: Phyrrhus and Cineas, discussing the futility or utility of action, two previously unpublished chapters from her novel She Came to Stay and an introduction to Ethics of Ambiguity.

উৎস 
 Bair, Deirdre, 1990. Simone de Beauvoir: A Biography. New York: Summit books.
 Rowley, Hazel, 2005. Tête-a-Tête: Simone de Beauvoir and Jean-Paul Sartre. New York: HarperCollins.

রচনাবলীর উৎস 
 Beauvoir, Simone de. Woman: Myth & Reality,
 in Jacobus, Lee A (ed.) A World of Ideas. Bedford/St. Martins, Boston 2006. 780-795
 in Prince, Althea, and Susan Silva Wayne. Feminisms and Womanisms: A Women's Studies Reader. Women's Press, Toronto 2004 p. 59-65.

তথ্যসূত্র

বহিঃসংযোগ 
 The Internet Encyclopedia of Philosophy: Simone de Beauvoir by Shannon Mussett. Includes a bibliography of her work in English translation.
 Stanford Encyclopedia of Philosophy: Simone de Beauvoir by Debra Bergoffen. Extensive bibliography.
 Guardian Books "Author Page", with profile and links to further articles.
 A Finnish admirer.
 Stand By Your Man: The strange liaison of Sartre and Beauvoir , by Louis Menand. The New Yorker.
 The Second Sex: Significant Other.
ইংরেজি অনুবাদ অনলাইন
The Ethics of Ambiguity.

১৯০৮-এ জন্ম
১৯৮৬-এ মৃত্যু
২০শ শতাব্দীর দার্শনিক
ফরাসি দার্শনিক
অস্তিত্ববাদী
নাস্তিক দার্শনিক
নারীবাদী লেখক
সাংস্কৃতিক সমালোচক
মার্ক্সবাদী লেখক
সামাজিক সমালোচক
শিক্ষার দার্শনিক
ফরাসি মার্ক্সবাদী
মহাদেশীয় দার্শনিক
ফরাসি সাম্যবাদী
প্রাক্তন রোমান ক্যাথলিক
ফরাসি নারীবাদী
নিউমোনিয়ায় মৃত্যু
নারী সাহিত্য সমালোচক
ফরাসি নারীবাদী লেখক
সিমোন দ্য বোভোয়ার
২০শ শতাব্দীর ফরাসি দার্শনিক
নাস্তিক নারীবাদী
উভকামী নারী
সাম্যবাদী লেখিকা
নারীবাদী দার্শনিক
নারীবাদ অধ্যয়ন পণ্ডিত
ফরাসি নাস্তিক
ফরাসি সাহিত্য সমালোচক
ফরাসি নারী দার্শনিক
মার্কসবাদী নারীবাদী
প্যারিস বিশ্ববিদ্যালয়ের প্রাক্তন শিক্ষার্থী
প্যারিসের লেখক
নারী সমালোচক
নারী স্মৃতিকথাকার
ফরাসি নারী ঔপন্যাসিক
২০শ শতাব্দীর ফরাসি ঔপন্যাসিক